nb en da nl ca da nb de es nb nb da da da da da en sv nb da da da da da nb da da da da nb en en da nb en sv da en da da da de da da da da da da da da da da da da da nl da en da da es nl da
Foredrag på Moesgaard om Tolkiens eventyrlige univers | Moesgaard Museum
2.6.2022 14:12:43 CEST | Moesgaard Museum
Hør om Tolkiens univers afspejlet i den virkelige forhistorie, når Moesgaard inviterer til foredrag med historiker Kasper H. Andersen, seniorforsker Xenia Pauli Jensen og museumsinspektør Rasmus Birch Iversen onsdag 15. juni kl. 18.00.
Foredrag om Tolkiens eventyrlige verden på Moesgaard
Moesgaard Museum er altid på jagt efter fortiden. Med sin enorme udstillingsbygning graver museet sig ind i fortiden og formidler de store og små historier, som betød noget dengang – og som stadig har betydning for mennesker i dag.
Kunsten og kulturen har altid hentet næring i fortiden muld. Den engelske forfatter J.R.R. Tolkien studerede fortiden og dens sprog hele sit liv. Det blev til hans berømte fortællinger om ’Hobbitten’ og ’Ringenes Herre’.  I foredraget præsenterer topforskere fra Moesgaard Museum, hvordan Tolkiens populære, fiktive univers er afspejlet i den virkelige forhistorie – den historie, som Moesgaard formidler i sine mange udstillinger.
Foredraget finder sted i forbindelse med Det Kongelige Teaters opførelse af udendørsforestillingen ’Hobbitten’ ved Moesgaard og er samtidig en del af LiteratureXchange 2022, der er Aarhus’ litteraturfestival.
Dato og tid: onsdag 15. juni kl. 18.00-19.30
Sted: Moesgaard Museums auditorium
Pris: 150 kr./person (årskortholdere: 75 kr./person)
Vært: Museumsformidler Niels Kristian Egense Møller.
Rasmus Birch Iversen er ph.d. i forhistorisk arkæologi og ansat som museumsinspektør i Arkæologisk Afdeling ved Moesgaard Museum med ansvar for jernalderundersøgelserne på museet.
Kasper H. Andersen er historiker på Moesgaard, hvor han forsker i vikingetid og middelalder, herunder den tidligste danske kongemagt. Han har tidligere medvirket i DRs dokumentar ’Gåden om Danmarks første Konge’.
Xenia Pauli Jensen er er ph.d. i forhistorisk arkæologi og seniorforsker på Moesgaard.
Det Kongelige TeaterforedragHobbittenLiteratureXchangeLitteraturMoesgaardMoesgaard MuseumOldtidTolkien
Wencke MaderbacherLeder af formidling, Moesgaard Museum
Foredrag om Tolkiens eventyrlige verden på Moesgaard
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022